**PATVIRTINTA**

UAB „Rietavo komunalinis ūkis“ direktoriaus

2023 m. gegužės 8 d. įsakymu Nr.V-13

**UAB „RIETAVO KOMUNALINIS ŪKIS“**

**GERIAMOJO VANDENS TIEKIMO IR NUOTEKŲ TVARKYMO VEIKLOS**

**REGULIAVIMO APSKAITOS SISTEMOS APRAŠAS**

# BENDROJI DALIS

1. UAB „Rietavo komunalinis ūkis“ (toliau – Bendrovė) yra geriamojo vandens tiekėjas bei nuotekų ir paviršinių nuotekų tvarkytojas Rietavo savivaldybėje.
2. Buhalterinė apskaita Bendrovėje tvarkoma vadovaujantis patvirtinta buhalterinės apskaitos politika, LR buhalterinės apskaitos įstatymu, LR įmonių finansinės atskaitomybės įstatymu bei kitais LR įstatymais, LR vyriausybės nutarimais, verslo apskaitos standartais, direktyvomis ir kitais teisės aktais. Buhalterinę apskaitą Bendrovėje organizuoja ir vykdo Buhalterinės apskaitos skyrius.
3. Reguliavimo apskaita Bendrovėje tvarkoma, atsižvelgiant į Bendrovės veiklos specifiką, remiantis buhalterinės apskaitos duomenimis ir vadovaujantis Sistemos aprašu, geriamojo vandens tiekimo ir nuotekų tvarkymo veiklas reglamentuojančiais teisės aktais, Valstybinės energetikos reguliavimo tarybos (toliau – Taryba) nutarimais, metodiniais nurodymais, įsakymais.
4. Bendrovė vykdo reguliavimo apskaitos atskyrimą, siekdama Bendrovės finansinę informaciją (pajamas, sąnaudas, turtą) paskirstyti verslo vienetams ir juos sudarančioms paslaugoms, atskirai identifikuojant nepaskirstytomąsias sąnaudas. Reguliavimo apskaitos atskyrimas vykdomas Reguliavimo apskaitos sistemoje (toliau – RAS).
5. Sistemos aprašo tikslas – atskleisti Bendrovės geriamojo vandens tiekimo ir nuotekų tvarkymo veiklas reguliavimo (apskaitos atskyrimo ir sąnaudų paskirstymo) apskaitoje naudojamus principus, metodus ir tvarkas, atliekant apskaitos atskyrimą ir sąnaudų paskirstymą.
6. Sistemos aprašas parengtas vadovaujantis Tarybos 2018 m. gruodžio 21 d. nutarimu Nr. O3E-459 patvirtintu Geriamojo vandens tiekimo ir nuotekų tvarkymo bei paviršinių nuotekų tvarkymo paslaugų šmonių apskaitos atskyrimo ir susijusių reikalavimų aprašu (toliau – Aprašas).
7. Pagrindinės šiame dokumente naudojamos sąvokos:
	1. **Ataskaitinis laikotarpis** – laikotarpis, sutampantis su Bendrovės finansiniais metais (t. y. nuo sausio 1 d. iki gruodžio 31 d.).
	2. **Bendrosios sąnaudos** – sąnaudos, kurios su konkrečia paslauga (produktu) nesiejamos nei tiesiogiai, nei netiesiogiai ir paskirstomos taikant norminius ekonomine bei technine logika pagrįstus kriterijus.
	3. **Nepaskirstomosios** **sąnaudos** – sąnaudos, kurias Bendrovė patiria ataskaitiniu laikotarpiu, tačiau kurios nebūtinos nei galutinėms paslaugoms (produktams) teikti (reguliuojamųjų kainų paslaugų (produktų) vertei kurti), nei verslui palaikyti (užtikrinti reguliuojamosios veiklos nepertraukiamumą, saugumą, stabilumą). Šias sąnaudas Bendrovė patiria savo investicijų grąžos sąskaita.
	4. **Netiesioginės sąnaudos –** sąnaudos, kurios su konkrečia paslauga (produktu) siejamos netiesiogiai ir paskirstomos taikant ekonomine bei technine logika pagrįstus kriterijus.
	5. **Kriterijus** – veiksnys, kuriuo vadovaujantis pagal priežastingumo ryšį konkrečios pajamų, sąnaudų, ilgalaikio turto sumos yra priskiriamos galutinėms paslaugoms (produktams) ir (arba) verslo vienetams. Siekiama, kad naudojamas kriterijus būtų ekonomiškai pagrįstas, logiškai pateisinamas ir nustatytas nediskriminaciniais pagrindais.
	6. **Paslauga** – verslo vieneto veiklos procese sukurta vertė. Paslaugos nustatytos remiantis Aprašo nuostatomis išskiriant reguliuojamas veiklos paslaugas bei kitas paslaugas. Paslauga – galutinis sąnaudų, pajamų ir turto paskirstymo objektas.
	7. **Sąnaudų paskirstymas** – Bendrovės sąnaudų priskyrimas nustatytiems verslo vienetams ir paslaugoms.
	8. **Tiesioginės sąnaudos –** sąnaudos, kurias galima tiesiogiai ir tiksliai priskirti konkrečioms paslaugoms (produktams).
	9. **Verslo vienetas** – Bendrovės veiklos dalis, skirta tam tikros grupės paslaugoms teikti ir (arba) produktams tiekti. Verslo vienetą sudaro visi Bendrovės ištekliai, tų išteklių transformavimo veiklos ir (arba) procesai, susiję su šios grupės paslaugų ir (ar) produktų vertės kūrimu ir tokių paslaugų teikimu ir (ar) produktų tiekimu kitiems verslo vienetams ir (ar) galutinių paslaugų gavėjams.
8. Kitos šiame Sistemos apraše vartojamos sąvokos atitinka sąvokas, apibrėžtas Įstatyme, Geriamojo vandens tiekimo ir nuotekų tvarkymo bei paviršinių nuotekų tvarkymo paslaugų kainų nustatymo metodikoje, patvirtintoje Komisijos 2006 m. gruodžio 21 d. nutarimu Nr. O3-92 „Dėl Geriamojo vandens tiekimo ir nuotekų tvarkymo bei paviršinių nuotekų tvarkymo paslaugų kainų nustatymo metodikos patvirtinimo“, ir kituose geriamojo vandens tiekimo ir nuotekų tvarkymo, paviršinių nuotekų tvarkymo veiklą reglamentuojančiuose teisės aktuose, Verslo apskaitos bei Tarptautiniuose apskaitos standartuose.

# REGULIAVIMO APSKAITOS SISTEMA

1. Reguliavimo apskaitos sistema (RAS) apibrėžiama kaip veiklos apskaitos, apimančios apskaitos atskyrimą ir sąnaudų paskirstymą, sistema, sukurta ir naudojama reguliavimo tikslais.
2. Bendrovės reguliavimo apskaitos sistemą sudaro:
	1. **RAS informacija** – informacija, apdorojama ir naudojama Reguliavimo apskaitos sistemoje;
	2. **RAS struktūra** – RAS informacijos grupavimo struktūra ir detalumas;
	3. **RAS procesai** – RAS informacijos surinkimo, apdorojimo ir panaudojimo etapai.
3. RAS informaciją sudaro:
	1. Pirminiai RAS informacijos šaltiniai:
		1. Buhalterinės apskaitos informacija (žr. III skyrių);
		2. Ilgalaikio materialiojo ir nematerialiojo turto informacija (žr. IV skyrių).
	2. Antriniai RAS informacijos šaltiniai:
		1. Paskirstymo kirterijai ir apskaičiuotos jų reikšmės;
		2. Bendrovės vidaus tvarkos dokumentai.
4. RAS struktūrą sudaro RAS informacijos grupavimo objektai:
	1. Paskirstymo kategorijos – pirminiai sąnaudų ir ilgalaikio turto informacijos grupavimo centrai. Paskirstymo kategorijoms priskiriamos visos ataskaitinio laikotarpio sąnaudos (žr. V skyrių) ir turtas (žr. IV skyrių);
	2. Paskirstymo centrai – tarpiniai apskaitos informacijos grupavimo centrai, kuriems priskirta netiesioginių sąnaudų arba turto informacija paskirstoma paslaugoms netiesiogiai (žr. VI skyrių).
	3. Paslaugos – galutiniai apskaitos informacijos grupavimo centrai, į kuriuos apskaitos atskyrimo metu paskirstoma visa pirminė apskaitos informacija (žr. VII skyrių), išskyrus nepaskirstomąsias sąnaudas.
5. RAS procesų eigoje apdorojama apskaitos informacija ir parengiama reguliacinė atskaitomybė. RAS procesus sudaro:
	1. Buhalterinės apskaitos informacijos perkėlimas (žr. VIII.1. skyrių);
	2. Pajamų paskirstymas (žr. VIII.2. skyrių);
	3. Ilgalaikio materialiojo ir nematerialiojo turto nusidėvėjimo sąnaudų apskaičiavimas (žr. VIII.3. skyrių);
	4. Sąnaudų ir ilgalaikio materialiojo ir nematerialiojo turto vertės paskirstymas (žr. VIII.4. ir VII.5. skyrius).

# BUHALTERINĖ APSKAITA

1. Buhalterinė apskaita Bendrovėje vedama naudojant Buhalterinės apskaitos programą „HansaWorld“.
2. Reguliavimo apskaitoje naudojama visa buhalterinės apskaitos informacija išskyrus ilgalaikio materialiojo ir nematerialiojo turto nusidėvėjimo (amortizacijos) sąnaudas.
3. Nusidėvėjimo sąnaudos reguliavimo apskaitos tikslais perskaičiuojamos taip, kad atitiktų Apraše nustatytus nusidėvėjimo normatyvus.
4. Buhalterinėje apskaitoje naudojamas Bendrovės veiklos poreikiams pritaikytas sąskaitų planas (Priedas Nr. 1);

# ILGALAIKIO MATERIALIOJO IR NEMATERIALIOJO TURTO APSKAITA

1. RAS tikslais naudojamas ilgalaikio materialiojo/ nematerialiojo turto sąrašas atitinka buhalterinės apskaitos ilgalaikio materialiojo/ nematerialiojo turto sąrašą.
2. Į ilgalaikio turto sąrašą įtraukiami visi turto vienetai, kuriuos Bendrovė valdė ataskaitinio laikotarpio pradžioje ir įgijo ataskaitinio laikotarpio metu, t.y. įtraukiamas ir ataskaitinio laikotarpio metu parduotas arba nurašytas turtas, kuris dar dėvėjosi ataskaitiniu laikotarpiu.
3. Ilgalaikio turto vienetai yra suskirstyti pagal Apraše ir jo prieduose numatytus turto pogrupius. Kiekvienas turto vienetas priskiriamas Apraše numatytam turto pogrupiui atsižvelgiant į jo naudojimo paskirtį ir pobūdį. Kiekvienas turto vienetas priskiriamas tik vienam turto pogrupiui.
4. Turto įsigijimo (pradinė) vertė vertinama pagal buhalterinėje apskaitoje registruotą turto įsigijimo vertę, pagerinimus išskiriant atskirais turto vienetais.
5. Vertinant turto įsigijimo vertę, atskleidžiama, kokia turto vertės dalis sukurta už Europos Sąjungos struktūrinių fondų, dotacijų ar subsidijų, vartotojų lėšas ir Bendrovės lėšas bei atskleidžiama nenaudojama/užkonservuota ir perkainota dalis.
6. Turto vienetų pagerinimai, jeigu nebuvo prailgintas naudingo tarnavimo laikas, nudėvimi per likusį pagerinto turto vieneto tarnavimo laiką.
7. Turto vientų pagerinimai, kurie pailgina turto naudingo tarnavimo laiką ir (ar) pagerina jo naudingąsias savybes ir šių darbų verte didinama ilgalaikio materialiojo turto įsigijimo savikaina ir (ar) patikslinamas turto naudingo tarnavimo laikas, ilgalaikio turto vertė ir (ar) ilgalaikio turto naudingo tarnavimo laikas bei nusidėvėjimo (amortizacijos) skaičiavimo laikotarpis koreguojamas Verslo apskaitos arba Tarptautiniuose apskaitos standartuose nustatyta tvarka.
8. Ilgalaikio turto, kuriuo didinamas Bendrovės įstatinis kapitalas, nudėvimoji vertė apskaičiuojama iš perduoto turto buhalterinės likutinės vertės perdavimo datai eliminuojant Aprašo 16.4 papunktyje nurodytoms ilgalaikio turto rūšims priskirtų ilgalaikio turto vienetų likutines vertes.
9. Kai ilgalaikis turtas yra naudojamas konkrečiai paslaugai teikti ar konkretaus verslo vieneto veiklai užtikrinti, ilgalaikio turto vertė priskiriama tiesiogiai konkrečiai paslaugai ar konkrečiam verslo vienetui.
10. Kai ilgalaikis turtas yra susijęs su keliais verslo vienetais ar keliomis paslaugomis, jo vertė paskirstoma netiesiogiai atitinkamiems verslo vienetams ar atitinkamoms paslaugoms pagal tai, kokia apimtimi ilgalaikis turtas naudojamas verslo vieneto veikloje ar paslaugos teikimo veikloje, naudojant ekonomiškai pagrįstus paskirstymo kriterijus ir laikantis Aprašo 8 punkte nurodytų principų.
11. Kai ilgalaikis turtas yra naudojamas bendram veiklos palaikymui (užtikrinimui), vertė paskirstoma paslaugoms proporcingai pagal tiesiogiai ir netiesiogiai toms paslaugoms priskirtų pastoviųjų sąnaudų sumą.
12. Reguliuojamos veiklos paslaugoms nepriskiriama:
	1. plėtros darbų vertė, iki ilgalaikio turto vienetų, kurių formavimui buvo atliekami plėtros darbai, eksploatacijos pradžios;
	2. prestižo vertė;
	3. investicinio turto vertė;
	4. finansinio turto vertė;
	5. atidėtojo mokesčio turto vertė;
	6. ilgalaikio turto, kuris nėra būtinas reguliuojamajai veiklai vykdyti, vertė;
	7. ilgalaikio turto (ar jo dalies), įsigyto įvykdžius investicinius projektus, teisės aktų nustatyta tvarka nesuderinto su Taryba vertė;
	8. ilgalaikio turto (bet kurios kategorijos) vertės pokytis, susijęs su ilgalaikio turto perkainojimo veikla;
	9. nebaigtos statybos vertė, neatlygintinai gautų, nenaudojamų, esančių atsargose ilgalaikio turto vienetų vertė, išnuomoto (išskyrus Aprašo 14 punkte numatytu atveju, kai ne mažiau kaip pusė nuomos pajamų priskiriama reguliuojamajai veiklai) ar panaudos teisėmis perduoto turto vertė;
	10. ilgalaikio turto vienetų vertės dalis, sukurta už Europos Sąjungos struktūrinių fondų, dotacijų ar subsidijų ir joms prilygintas lėšas;
	11. eksploatuojamo išsinuomoto, panaudos ar panašiais pagrindais gauto ilgalaikio turto vertė;
	12. eksploatuojamo, tačiau Bendrovės balanse nesančio, ilgalaikio turto vertė;
	13. tyrimų, studijų ir panašaus pobūdžio nematerialaus turto vertė;
	14. ilgalaikio turto vienetų vertės dalis, sukurta vartotojų ir abonentų lėšomis, prijungiant juos prie tinklų.

# PASKIRSTYMO KATEGORIJOS

1. Bendrovė, vadovaudamasis Aprašo 8 punkte nurodytais principais, visas patiriamas sąnaudas galutinėms paslaugoms priskiria vienai iš šių kategorijų:
	1. tiesioginių sąnaudųkategorijai priskiriamos sąnaudos, kurių atsiradimą (susiformavimą) ir apimtį lėmė konkrečios paslaugos ir jų apimtis ataskaitiniu laikotarpiu;
	2. netiesioginių sąnaudų kategorijai priskiriamos sąnaudos, kurių atsiradimą (susiformavimą) lėmė keleto paslaugų grupė, vidinis procesas ar jų grupė, ir kurių ryšys su konkrečiomis paslaugomis yra netiesioginis. Šios sąnaudos priskiriamos paskirstymo centrams (žr. VI skyrių) ir paskirstomos taikant norminius ekonomine, technine logika pagrįstus paskirstymo kriterijus;
	3. bendrųjų sąnaudų kategorijai priskiriamos sąnaudos, skirtos Bendrovės bendram veiklos palaikymui (užtikrinimui), kurios su konkrečiomis paslaugomis neturi nei tiesioginio, nei netiesioginio ryšio, tačiau kurių atsiradimą (susiformavimą) lėmė poreikis užtikrinti Bendrovės organizacinės veiklos nepertraukiamumą, saugumą, stabilumą;
	4. nepaskirstomųjų sąnaudų kategorijai priskiriamos sąnaudos, išvardintos Aprašo 27 punkte.

# PASKIRSTYMO CENTRAI

1. Paskirstymo centrai naudojami skirstant netiesiogines sąnaudas ir turtą.
2. Sąnaudų paskirstymo centrai atitinka Apraše nurodytas sąnaudų kategorijas.
3. Turto paskirstymo centrai atitinka Aprašoje nurodytas turto grupes.
4. Paskirstymo centrams priskirta apskaitos informacija paskirstoma paslaugoms netiesiogiai, naudojant paskirstymo kriterijus.
5. Kiekvienam paskirstymo centrui gali būti taikomas skirtingas paskirstymo kriterijus.

# VERSLO VIENETAI IR PASLAUGOS

1. Bendrovės teikiamos paslaugos sudaro galutinius paskirstymo objektus, kuriems paskirstoma Bendrovės finansinė informacija.
2. Detalus verslo vieneto paslaugų sąrašas ir paslaugų aprašymai pateikiami lentelėje žemiau:

| **Eil.Nr.** | **Verslo vienetas, paslauga** | **Aprašymas** | **Sąnaudų kategorija** | **DK sąskaita** |
| --- | --- | --- | --- | --- |
| **Geriamojo vandens tiekimas** |  |  |
| 1.1. | Geriamojo vandens gavyba  | vandens, kuris atitinka teisės aktų nustatytus geriamojo vandens saugos ir kokybės reikalavimus arba kuris tinka šitokiam vandeniui paruošti, surinkimas iš vandeningojo sluoksnio ar natūralaus šaltinio specialiais įrenginiais. UAB „Rietavo komunalinis ūkis“ eksploatuoja 13 vandenviečių:Rietavo m., Tverų mstl., Tauravo, Žeberių, Medingėnų, Akmenskinės, Gedikėnų, Daugėdų, Labardžių, Spraudžio, Žadvainių, Vatušių, Giliogirio kaimuose. | Tiesioginės sąnaudos | VAN-GAVYBA |
| 1.2. | Geriamojo vandens ruošimas  | gamtinio vandens savybių gerinimas fizikiniais, cheminiais ir biologiniais metodais, kad jis atitiktų teisės aktais nustatytus geriamojo vandens saugos ir kokybės reikalavimus bei tenkintų vandens vartotojų poreikius.UAB “Rietavo komunalinis ūkis” eksploatuoja 32 vandens gerinimo įrenginius, esančius Rietavo m., Tverų mstl., Tauravo, Medingėnų, Akmenskinės, Daugėdų, Labardžių, Spraudžio, Žadvainių, Vatušių, Giliogirio kaimuose. | Tiesioginės sąnaudos | VAN-RUOŠIMAS |
| 1.3. | Geriamojo vandens pristatymas  | visuma techninių, organizacinių priemonių, kuriomis užtikrinamas geriamojo vandens pristatymas vartotojams ir abonentams (įskaitant pristatymą transporto priemonėmis).UAB „Rietavo komunalinis ūkis“ eksploatuoja 85,5 km vandens tiekimo tinklų. Vanduo tiekiamas Rietavo miestui, Tverų mstl. ir 14 (Tauravo, Žeberių, Medingėnų, Akmenskinės, Gedikėnų, Daugėdų, Labardžių, Spraudžio, Žadvainių, Vatušių, Giliogirio, Jaupėnų, Patverio, Kalakutiškės, Pelaičių) kaimuose. | Tiesioginės sąnaudos | VAN-PRISTATYMAS |
| **Nuotekų tvarkymas** |  |  |
| 2.1. | Nuotekų surinkimas centralizuotais nuotekų surinkimo tinklais  | nuotekų paėmimas iš jų susidarymo vietos ir transportavimas skirstomaisiais ir magistraliniais tinklais.UAB „Rietavo komunalinis ūkis“ eksploatuoja 47 km nuotekų tinklų Rietavo mieste ir savivaldybės kaimuose.Nuotekos surenkamos iš Rietavo miesto, Tverų mstl. ir 6 kaimų: Medingėnų, Daugėdų, Vatušių, Giliogirio, Kalakutiškės, Pelaičių.UAB „Rietavo komunalinis ūkis“eksploatuoja 19 nuotekų siurblinių. Į Rietavo miesto valymo įrenginius nuotekos perpumpuojamos iš 14 nuotekų siurblinių, išsidėsčiusių Rietavo mieste ir Vatušių, Kalakutiškės kaimuose.Kitos nuotekų siurblinės yra: Tverų mstl.- 2 vnt., Medingėnai – 3 vnt.  | Tiesioginės sąnaudos | NUO-SURINKIMAS |
| 2.2. | Nuotekų valymas  | teršalų šalinimas iš nuotekų.Teršalai šalinimi iš nuotekų 3 nuotekų valymo įrenginiais, išsidėsčiusiais Rietavo mieste, Tverų mstl., Medingėnų kaime. | Tiesioginės sąnaudos | NUO-VALYMAS |
| 2.3. | Nuotekų dumblo tvarkymas  | nuotekų dumblo tankinimas, apdorojimas prieš anaerobinį apdorojimą, anaerobinis apdorojimas ir sausinimas, džiovinimas, kompostavimas, nuotekų dumblo arba jo komposto išvežimas.Dumblas tvarkomas – Rietavo miesto dumblo apdorojimo įrenginiuose. | Tiesioginės sąnaudos | NUO-DUMBLAS |
| 2.4 | Paviršinių nuotekų tvarkymas | paviršinių nuotekų surinkimas, transportavimas, valymas, apskaita, išleidimas, valymo metu susidarančio dumblo (šlamo) pirminis tvarkymas | Tiesioginės sąnaudos | NUO-PAVIRŠINĖS |
| **Administracinė veikla** |  |  |
| 3.1. | Administracinė veikla | Bendrovės administracija | Bendrosios (administracinės) sąnaudos | PARD-BENDRASVEIKLOS SĄNAUDOS Bendrosios sąnaudos (DK 630XXXX) |
| **Geriamojo vandens apskaitos prietaisų įsigijimo, įrengimo ir eksploatavimo užmokesčio veiklos verslo vienetas** |  |  |
| 4.1. | Apskaitos veikla | Veikla, apimanti apskaitos prietaisų priežiūrą (įrengimą, pakeitimą, taisymą, metrologines patikras) | Tiesioginės sąnaudos | PARD-VANDUO |
| **Kitos reguliuojamos veiklos verslo vienetas** |  |  |
| 5.1. | Šiluma | Šilumos gamyba, perdavimas ir pardavimas bei kitos veiklos, nurodytos Šilumos sektoriaus įmonių apskaitos atskyrimo ir sąnaudų paskirstymo reikalavimų apraše, patvirtintame Valstybinės kainų ir energetikos kontrolės komisijos 2018 m. gruodžio 31 d. nutarimu Nr. O3E-470. | Tiesioginės sąnaudos | ŠIL-GAMYBAŠIL-PERDAVIMASŠIL-KV-PRIETAISAIŠIL-SIS-PRIEŽIŪRAŠIL-ATLPARD-ŠILUMAPARD-KV |
| **Kitos nereguliuojamos veiklos verslo vienetas** |  |  |
| 6.1. | Kitos paslaugos | Kitos įmonės teikiamos paslaugos, nuotekų transportavimas asenizacijos transporto priemonėmis | Tiesioginės sąnaudos | NUO-ASENIZACIJAKITA-RENOVACIJAKITA-PASKOLAKITA-KITA |

# RAS ATSKAITOMYBĖS PARENGIMAS

# VIII.1. Apskaitos informacijos perkėlimas

1. Ataskaitinio laikotarpio pabaigoje Buhalterinės apskaitos informacija ir Ilgalaikio materialiojo (nematerialiojo) turto apskaitos informacija perkeliama į Reguliavimo apskaitos sistemą, t.y. RAS modelio pagalba sugrupuojama pagal Reguliavimo apskaitoje naudojamas pajamų, sąnaudų ir turto kategorijas, grupes ir pogrupius.
2. Buhalterinės apskaitos ir Reguliavimo apskaitos sąnaudų grupavimo sąsajos pateikiamos Priede Nr. 2.

# VIII.2. Pajamų paskirstymas

1. Geriamojo vandens tiekimo bei nuotekų tvarkymo verslo vienetų pajamos paslaugų lygmeniu atskiriamos pagal Tarybos nutarimu patvirtintus tarifus bei faktinius ataskaitinio laikotarpio kiekius.
2. Kai Bendrovė nuomoja reguliuojamojoje veikloje naudojamą ilgalaikį turtą, to turto vertę ir su tuo turtu susijusias sąnaudas priskiria tik reguliuojamosioms veikloms, o ne mažiau kaip 50 proc. nuomos pajamų, kurias gauna dėl išnuomoto ilgalaikio turto, priskiria teikiamoms reguliuojamosioms paslaugoms, kurioms priskiriamas šis turtas. Likusi nuomos pajamų dalis priskiriama nereguliuojamosios veiklos verslo vienetui.
3. Kitų veiklų pajamos atskiriamos pagal apmokėjimui išrašytų sąskaitų (sąskaitų tvarkymo sistemos) informaciją.

# VIII.3. Ilgalaikio materialiojo (nematerialiojo) turto nusidėvėjimo sąnaudų apskaičiavimas

1. Skaičiuojant ilgalaikio materialiojo (nematerialiojo) turto nusidėvėjimo sąnaudas naudojami Aprašo 1 priede nustatyti ilgalaikio turto nusidėvėjimo (amortizacijos) skaičiavimo laikotarpiai (Priedas Nr. 3), taikant tiesiogiai proporcingo nusidėvėjimo (amortizacijos) skaičiavimo metodą.
2. Tais atvejais, kai Aprašo 1 priede nėra nustatyto ilgalaikio turto nusidėvėjimo (amortizacijos) skaičiavimo laikotarpio, tai Bendrovė taiko ekonomiškai pagrįstą ilgalaikio turto nusidėvėjimo (amortizacijos) skaičiavimo laikotarpį Verslo apskaitos bei Tarptautiniuose apskaitos standartuose nustatyta tvarka (Priedas Nr. 3).
3. Nusidėvėjimo sąnaudos apskaičiuojamos žemiau nurodyta tvarka:
	1. Iki 2019 m. įsigyto turto nusidėvėjimas skaičiuojamas 2018-12-31 dienos reguliacinę likutinę vertę dalinant iš likusio naudingo tarnavimo laikotarpio (atsižvelgiant į konkrečiam turto pogrupiui nustatytą nusidėvėjimo normatyvą).
	2. Po 2019 m. įsigyto turto nusidėvėjimas skaičiuojamas reguliuojamą įsigijimo vertę dalijant iš tam konkrečiam turto pogrupiui numatyto nusidėvėjimo normatyvo. Nusidėvėjimas pradedamas skaičiuoti įvedus turtą į eksploataciją (nuo kito mėnesio 1 dienos).

**VIII.4. Sąnaudų paskirstymas paslaugoms**

1. Ataskaitinio laikotarpio sąnaudų skirstymas vykdomas žemiau nurodyta tvarka:
	1. I etapas – identifikuojamos nepaskirstoms sąnaudos. Pagal Aprašos 27 punktą nepaskirstomosioms sąnaudoms priskiriamos šios sąnaudos:
		1. beviltiškos skolos, išskyrus beviltiškas skolas, kai abonentai, kurie yra įtraukti į Valstybinės mokesčių inspekcijos prie Lietuvos Respublikos finansų ministerijos (toliau – VMI) skelbiamą mokesčių mokėtojų, nukentėjusių nuo nepalankios epideminės COVID-19 (koronavirusinės infekcijos) situacijos, sąrašą (toliau – Sąrašas), ir vartotojai nepadengia turimų įsipareigojimų Bendrovei. Paskirstomosiomis beviltiškų skolų sąnaudomis gali būti pripažįstamos tik tos vartotojų ir abonentų, nukentėjusių nuo nepalankios epideminės COVID-19 (koronavirusinės infekcijos) situacijos, skolos, kurios susidarė per laikotarpį nuo Lietuvos Respublikos Vyriausybės paskelbto karantino Lietuvos Respublikos teritorijoje pradžios iki karantino Lietuvos Respublikos teritorijoje atšaukimo ir du mėnesius po jo;
		2. baudos, delspinigiai;
		3. parama, labdara, vartotojų švietimo sąnaudos, išskyrus tas, kurios privalomos pagal teisės aktų reikalavimus, papildomo draudimo sąnaudos, išskyrus darbuotojų, dirbančių pavojingus darbus ir (ar) su potencialiai pavojingais įrenginiais, draudimo nuo nelaimingų atsitikimų darbe sąnaudos;
		4. tantjemų išmokos;
		5. narystės, stojamųjų įmokų sąnaudos, išskyrus sąnaudos dėl teisės aktuose numatyto privalomo dalyvavimo, tiesiogiai susijusio su reguliuojamuoju verslo vienetu;
		6. patirtos palūkanos, išskyrus sąnaudas, kurios reikalingos padengti apyvartinių lėšų trūkumą vykdant Lietuvos Respublikos Vyriausybės 2020 m. kovo 16 d. pasitarimo sprendimo (protokolo Nr. 14) priede numatytas priemones, kartu atsižvelgiant į įtrauktų į Sąrašą vartotojų ir abonentų, mokestinių prievolių atidėjimą per laikotarpį nuo Lietuvos Respublikos Vyriausybės paskelbto karantino Lietuvos Respublikos teritorijoje pradžios iki karantino Lietuvos Respublikos teritorijoje atšaukimo ir du mėnesius po jo. Reguliuojamų kainų paslaugoms ir atitinkantiems verslo vienetams gali būti priskiriamos tiek jau sudarytų paskolų, tiek naujų, Lietuvos Respublikos teritorijoje paskelbto karantino laikotarpiu sudarytų trumpalaikių paskolų (iki vienerių metų), skirtų subalansuoti Bendrovės finansinius srautus Lietuvos Respublikos teritorijoje paskelbto karantino laikotarpiu, palūkanų sąnaudos. Reguliuojamų kainų paslaugoms ir atitinkantiems verslo vienetams draudžiama priskirti minėtų paskolų palūkanų dalį, viršijančią Lietuvos banko skelbiamų nefinansinėms korporacijoms (bendrovėms) suteiktų naujų paskolų eurais, kurių trukmė trumpesnė nei vieneri metai, atitinkamo mėnesio palūkanų normų vidurkį. Palūkanų normų vidurkis nustatomas atsižvelgiant į Bendrovės naujai sudarytos paskolų sutarties datą;
		7. kitos finansinės – investicinės veiklos sąnaudos;
		8. komandiruočių, personalo mokymo sąnaudos (išskyrus tas, kurios yra būtinos reguliuojamai veiklai vykdyti);
		9. reklamos, viešųjų ryšių, rinkodaros, konsultacijų, tyrimų sąnaudos (išskyrus tas, kurios yra būtinos reguliuojamai veiklai vykdyti);
		10. nenaudojamo, likviduoto, nurašyto, esančio atsargose, išnuomoto (išskyrus Aprašo 14 punkte numatytu atveju, kai ne mažiau kaip pusė nuomos pajamų priskiriama reguliuojamai veiklai), panaudos teise perduoto kitam ūkio subjektui ilgalaikio turto sąnaudos (išskyrus užkonservuoto turto palaikymo sąnaudos, jei pateikimas ekonominis ar teisinis pagrindimas dėl turto užkonservavimo pagrįstumo), išsinuomoto, neatlygintinai (nemokamai) gauto, panaudos teisėmis disponuojamo turto nusidėvėjimo sąnaudos;
		11. nebaigtos statybos ilgalaikio turto sąnaudos;
		12. nusidėvėjimo (amortizacijos) sąnaudų dalis, priskaičiuojama nuo ilgalaikio turto vertės, sukurtos už Europos Sąjungos struktūrinių fondų lėšas, dotacijų ir subsidijų ir joms prilygintas lėšas;
		13. nusidėvėjimo (amortizacijos) sąnaudų dalis, priskaičiuojama nuo ilgalaikio turto vienetų vertės pokyčio, dėl turto perkainojimo, pagal verslo apskaitos standartų (VAS) reikalavimus, atlikto po 2001 m. gruodžio 31d.;
		14. nusidėvėjimo (amortizacijos) sąnaudos nuo plėtros darbų, iki ilgalaikio turto vienetų, kurių formavimui buvo atliekami plėtros darbai, eksploatacijos pradžios;
		15. nusidėvėjimo (amortizacijos) sąnaudos nuo prestižo, investicinio turto, finansinio turto, kito ilgalaikio turto, kuris nėra būtinas reguliuojamai veiklai vykdyti;
		16. išmokos įvairioms kultūros, sveikatinimo ir sporto paslaugoms, gimimo pašalpos, išmokos už mokymosi ir papildomas atostogas, pašalpos mirties atveju, pašalpos už nepilnamečius ir neįgalius šeimos narius, parama profsąjungoms bei išmokos darbuotojams, kurios viršija Lietuvos Respublikos darbo kodekse ir kituose teisės aktuose numatytas privalomas išmokas, kitos su darbuotojo atliekamų funkcijų vykdymu nesusijusių išmokų sąnaudos;
		17. nusidėvėjimo (amortizacijos) sąnaudų dalis, apskaičiuota nuo įvykdžius investicinius projektus įsigyto ilgalaikio turto (ar jo dalies) vertės, teisės aktų nustatyta tvarka nesuderintos su Taryba;
		18. mokymų dalyvių maitinimo, konkursų, parodų, įvairių renginių organizavimo, dovanų pirkimo, žalos atlyginimo, išskyrus dėl gamtos stichijų ar force majeure aplinkybių, vartotojų patirtų nuostolių atlyginimas, pelno mokesčio, mokesčių nuo dividendų, sporto salių ir kaimo turizmo teikiamų paslaugų bei kitų panašaus pobūdžio paslaugų, susijusių su rekreacija, įsigijimo sąnaudos;
		19. sąnaudos, susijusios su Bendrovės įvaizdžio kūrimo tikslais, atidėjinių, valdybos narių atlyginimų, salių nuomos, svečių maitinimo ir kitos panašaus pobūdžio sąnaudos;
		20. nusidėvėjimo (amortizacijos) sąnaudų dalis, priskaičiuojama nuo nebenaudojamo ilgalaikio turto vieneto ar jo dalies likutinės vertės po įgyvendintų investicijų, skirtų to ilgalaikio turto vieneto ar jo dalies atstatymui (rekonstrukcijai) ar modernizavimui;
		21. nusidėvėjimo (amortizacijos) sąnaudų dalis, priskaičiuojama nuo ilgalaikio turto vienetų vertės dalies, sukurtos vartotojų ir abonentų lėšomis, prijungiant juos prie tinklų;
		22. nurašyto į sąnaudas ilgalaikio turto vertės;
		23. reprezentacijos sąnaudos.
	2. II etapas – paskirstomos tiesioginės sąnaudos;
	3. III etapas – paskirstomos netiesioginės sąnaudos;
	4. IV – paskirstomos bendrosios sąnaudos.

***I etapas – nepaskirstomųjų sąnaudų identifikavimas***

1. Sąnaudos priskirtos nepaskirstomosioms tolesniame paskirstymo procese nedalyvauja.

***II etapas – tiesioginis sąnaudų paskirstymas***

1. Visoms tiesioginėms DK dimensijoms priskirtos sąnaudos tiesiogiai priskiriamos konkrečioms Bendrovės teikiamoms paslaugoms.

***III etapas – netiesioginis sąnaudų paskirstymas***

1. Netiesioginėms DK dimensijoms priskirtos sąnaudos priskiriamos paskirstymo centrams ir naudojant paskirstymo kriterijus paskirstomos paslaugoms.
2. Kiekvienas paskirstymo centras turi iš anksto numatytą paskirstymo kriterijų, kurio pagalba paskirstymo centrui priskirtos sąnaudos paskirstomos paslaugoms. Kiekvienam paskirstymo centrui priskirtos sąnaudos paskirstomos paslaugoms proporcingai pagal joms priskirtą kriterijaus reikšmę.
3. Apskaičiuotos skaitinės ataskaitinio laikotarpio kriterijų reikšmės pateikiamos kartu su metine reguliacine atskaitomybe.

***IV etapas - bendrųjų sąnaudų paskirstymas***

1. Sąnaudos priskirtos bendosioms DK dimensijoms paskirstomos paslaugoms proporcingai pagal tiesiogiai ir netiesiogiai toms paslaugoms priskirtų pastoviųjų sąnaudų sumą.

# VIII.5. Ilgalaikio materialiojo (nematerialiojo) turto vertės paskirstymas

1. Ilgalaikio materialiojo ir nematerialiojo turto vertės paskirstymas atliekamas analogiškai sąnaudų paskirstymui, atskirai skirstant kiekvieną turto vienetą ir jo finansinę informaciją (pradinę vertę, likutinę vertę, nusidėvėjimo sąnaudas).

# PRIEDAS NR. 1

**SĄSKAITŲ PLANAS**

| **Sąskaita** | **Pavadinimas** |
| --- | --- |
| 1130001 | Nematerialus turtas  |
| 1138001 | Nematerialaus turto nusidėvėjimas(-) |
| 1210101 | Pastatų isigijimo savikaina (Nuosavos lėšos) |
| 1210103 | Išperkamosios nuomos būdu įsigytas turtas |
| 1210104 | Turto pagal patikėjimo sutartį įsigijimas |
| 1210201 | Gamybiniu statiniu isigijimas (Nuosavos lėšos) |
| 1210202 | Gamybiniu statiniu isigijimas (Dotacijos) |
| 1210203 | Nuotekų siurblinė Tveruose (Dotacijos) |
| 1210206 | Subsidijos sąskaita turto įsigijimas |
| 1210301 | Perdavimo įrenginių įsigijimo savikaina  |
| 1210302 | Perdavimo irenginiu isigijimo savikaina (Dotacijos) |
| 1210303 | Vandentiekio tinklai Tveruose |
| 1210305 | Nuotekų tinklai Tveruose (Dotacijos) |
| 1210307 | Projekto lėšomis įsig.ilgalaikio turto nusidėvėjimas (I )(-) |
| 1210308 | Projekto lėšomis įsigytas ilgalaikis turtas (I etapas) |
| 1210309 | Projekto lėšomis įsig.ilgalaikio turto nusidėvėjimas (II)(-) |
| 1210310 | Projekto lėšomis įsigytas ilgalaikis turtas (II etapas) |
| 1210311 | Projekto lėšomis įsig.ilgalaik. turto nusidėvėjimas (III)(-) |
| 1210312 | Projekto lėšomis įsigytas ilgalaikis turtas (III etapas) |
| 1217101 | Pastatu nusidėvėjimas (Nuosavos lėšos) |
| 1217103 | Išperkamosios nuomos būdu įsigyto turto nusidėvėjimas(-) |
| 1217104 | Turto pagal patikėjimo sutartį nusidėvėjimas(-) |
| 1217201 | Gamybiniu statiniu nusidevejimas (Nuosavos lėšos) |
| 1217202 | Gamybiniu statiniu nusidevejimas (Dotacijos) |
| 1217203 | Nuoteku siurblinės Tveruose nusidevejimas (Dotacijos) |
| 1217205 | Kitų statininių nusidevejimas (Dotacijos) |
| 1217301 | Perdavimo irenginiu nusidevejimas (Nuosavos lėšos) |
| 1217302 | Perdavimo irenginiu nusidevejimas (Dotacijos) |
| 1217303 | Vandentiekio tinklų Tveruose nusidevejimas (Dotacijos) |
| 1217305 | Nuoteku tinklai Tveruose nusidevejimas (Dotacijos) |
| 1220001 | Darbo mašinu isigijimo savikaina (Nuosavos lėšos) |
| 1220002 | Darbo mašinų įsigijimo savikaina (Dotacijos) |
| 1227001 | Darbo mašinu nusidevejimas (Nuosavos lėšos) |
| 1227002 | Darbo mašinu nusidevejimas (Dotacijos) |
| 1230001 | Transporto priemoniu isigijimo savikaina (Nuosavos lėšos) |
| 1230002 | Transporto priemoniu isigijimo savikaina lizingas (Nuosavos lėšos) |
| 1237001 | Transporto priemoniu nusidevejimas (Nuosavos lėšos) |
| 1240001 | Kitų irenginiu ir irankiu isigijimo savikaina (Nuosavos lėšos) |
| 1247001 | Kitu irenginiu ir irankiu nusidevejimas (Nuosavos lėšos) |
| 1261001 | Nebaigta statyba,įvairūs darbai  |
| 1261003 | Nebaigta statyba (Pelaičių projektas) VB lėšos |
| 12610031 | Nebaigta statyba (Pelaičių projektas) Savivald. lėšos |
| 2010001 | Medžiagos naudojamos gamyboje |
| 2010002 | Skaitikliai |
| 2010003 | Kitos medžiagos ( administracijai ) |
| 2010004 | Medžiagos ( kuras transportui ) |
| 2010005 | Medžiagos ( kuras kurenimui ) |
| 2010006 | Žaliavos ( metalo laužas ) |
| 2010007 | Rezervinis kuras |
| 2010008 | Mažavertis inventorius |
| 2080000 | Išankstiniai apmokėjimai  |
| 2410001 | Imoniu skolos |
| 2410002 | Gyventoju skolos (abonentinis) |
| 2410003 | Gyventojų skolos už eksplotacija (abonentinis) |
| 2441000 | Gautinas PVM 21% |
| 2443000 | Biudžeto skola įmonei |
| 2445000 | Avansas atsiskaitytinai ( vyr.inžinieriui ) |
| 2446001 | Kitos gautinos sumos (kompensacijos) |
| 2710001 | Saskaita banke ( Swedbank ) |
| 2710002 | Sąskaita banke (Luminor Bank) |
| 2710003 | Sąskaita banke ( Šiaulių bankas ) |
| 2710005 | Sąskaita Kredito unija "Germanto lobis" |
| 2710006 | Sąskaita banke ( Šiaulių bankas ) (...7342) |
| 2710007 | Sąskaita banke (UAB " Perlas Finance" ...0711 ) |
| 2720000 | Kasa |
| 2730000 | Sukauptos pajamos ( pinigai kelyje ) |
| 2910001 | Ateinančių laikotarpių sąnaudos (draudimas) |
| 2910002 | Ateinančių laikotarpių sąnaudos (kitos) |
| 3011000 | Akcinis kapitalas (paprastosios akcijos) |
| 3100000 | Akcijų priedai |
| 3200000 | Perkainojimo rezervas |
| 3310000 | Privalomasis arba atsargos (rezervinis) kapitalas |
| 3411000 | PNA pripažintas ataskaitinių metų grynasis pelnas (nuostoliai) |
| 3421000 | Nepaskirstytas ankst. metų pelnas ( nuostolis ) |
| 4010001 | Gautos dotacijos ir subsidijos |
| 4010002 | Sanglaudos fondo lešos ( ES ) |
| 4010003 | Valstybes biudžeto lešos ( ES ) |
| 4010004 | ES lešos ( Rietavo sav. aglomeracija ) |
| 4010005 | ES lešos ( Šilumos projektas ) |
| 4010006 | Gautos dotacijos ir subsidijos ( Tveru mst.projektas ) |
| 4010007 | Gautos dotacijos ir subsidijos ( BPD ) |
| 4010008 | Gautos dotacijos ir subsidijos ( LAAIF lėšos )  |
| 4010009 | Subsidiju sumos pervestos i veiklos rezultatus (-) |
| 4010010 | Gautas turtas pagal patikėjimo sutartį  |
| 4010016 | Gautos dotacijos ir subsidijos ( Pelaičių projektas ) |
| 4211000 | Ilgalaikiai lizingo ar panašūs įsipareigojimai  |
| 4220003 | Kreditas Šiauliu bankui ( sut.Nr.KS-2013-848-20 ) |
| 4220004 | Vartojamasis kreditas ( sut.Nr.KL-20-12 2140 ) |
| 4404000 | Kiti trumpalaikiai skoliniai įsipareigojimai |
| 4421000 | Avansu gautos sumos (už komp.,už šild.iš gyv.kiti av. ) |
| 4430000 | Skolos tiekėjams |
| 4470000 | Pelno mokestis |
| 4480000 | Mokėtinas atlyginimas |
| 4481000 | Fizinių asmenų pajamų mokestis nuo kitų pajamų |
| 4482000 | Mokėtinas socialinis draudimas |
| 4483000 | Mokėtinos garantinio fondo įmokos |
| 4485001 | Atostoginių kaupimas |
| 4485002 | Atostoginių kaupimas soc.draudimo įmokos |
| 4485003 | Atostoginių kaupimas garantinio fondo įmokos |
| 4492000 | Mokėtinas PVM į biudžetą |
| 4492001 | Mokėtinas pridėtinės vertės mokestis 21% |
| 4492002 | Mokėtinas pridėtinės vertės mokestis 9% |
| 4492003 | Žemės nuomos mokestis |
| 4492004 | Įvairios sumos ( užskaitymams ) |
| 4493001 | Nekilnojamojo turto mokestis |
| 4493002 | Gamtos teršimo ir išteklių mokestis |
| 4494001 | Įvairios mokėtinos sumos (alimentai,draudimas ir kti) |
| 5001101 | Šilumos gyventojams pajamos |
| 5001102 | Pardavimai ( šiluma iš įmonių ) |
| 5001103 | KV gyventojams pajamos |
| 5001104 | KV įmonėms pajamos |
| 5001105 | GV gyventojams pajamos |
| 5001106 | GV įmonėms pajamos |
| 5001107 | Pardavimai ( surink.kanaliz.met.l ) |
| 5001108 | Nuotekų įmonėms pajamos |
| 5001109 | Nuotekų pajamos iš gyventojų |
| 5001203 | Pardavimo mokestis (karštas vanduo iš įmonių) |
| 5001204 | Pardavimo mokestis (karštas vanduo iš gyventojų) |
| 5001205 | Pardavimo mokestis (vanduo iš įmonių) |
| 5001206 | Pardavimo mokestis (vanduo iš gyventojų) |
| 5001301 | Mokestis, už naujų abonentų prijungimą (įmonės) |
| 5001302 | Administravimo mokestis ( renovacija )  |
| 5001303 | Kredito aptarnavimo mokestis ( renovacija gyventojai)  |
| 5001304 | Suteiktos paslaugos ( kita veikla ) |
| 5001305 | Suteiktos paslaugos ( vanduo ) |
| 5001306 | Kitos veiklos pajamos ( gyventojų eksploatacija ) |
| 5001307 | Kitos veiklos pajamos (įmonių šiluminių mazgų aptarnavimas) |
| 5001308 | Kitos veiklos pajamos ( apšvietimo tinklų priežiūra ) |
| 5001309 | Kitos veiklos pajamos ( atlikti darbai pagal aktą ) |
| 5001310 | Suteiktos paslaugos ( šiluma ) |
| 5400000 |  Ilgalaikio turto pardavimas |
| 5401000 |  Kitos pajamos |
| 5402000 |  Kitos pajamos(gautos pajamos iš išieškotojų) |
| 5804000 |  Baudų ir delspinigių pajamos  |
| 5810000 |  Kitos finansinės ir investicinės veiklos pajamos |
| 6003101 | Pagrindinių žaliavų sąnaudos |
| 6003102 | Pagalbinės žaliavos ( kita veikla ) |
| 6003103 | Technologinės medžiagos |
| 6003211 | Tiesiogiai priskaityti darbuotojų atlyginimai (vand.) |
| 6003212 | Tiesiogiai priskaityti darbuotojų atlyginimai ( šiluma ) |
| 6003213 | Tiesiogiai priskaityti darbuotojų atlyginimai ( renovacija ) |
| 6003221 | Tiesiogiai priskaitytas darbuotojų soc.draudimas (vand.) |
| 6003222 | Tiesiogiai priskaitytas darbuotojų soc.draudimas (šiluma) |
| 6003223 | Tiesiogiai priskaitytas darbuotojų soc.draudimas(renovacija) |
| 6003231 | Įmokos į Garantinį fondą (vanduo) |
| 6003232 | Įmokos į Garantinį fondą (šiluma) |
| 6003233 | Įmokos į Garantinį fondą (renovacija) |
| 6003300 | Ilg.turto nusidėvėjimo ir amortizacijos sąnaudos (gamyba) |
| 6003301 | Ilg.turto nusidėvėjimo ir amortizacijos sąnaudos ( ES ) |
| 6003303 | Remontai pagal sutartis (gamyba) |
| 6003302 | Eksploatacinės medžiagos (gamyba) |
| 6003400 | Elektros sąnaudos (gamyba) |
| 6003902 | Laboratorijų paslaugos |
| 6003904 | Telekomunikacijos paslaugos (gamyba) |
| 6003905 | Transporto kuro sąnaudos (gamyba) |
| 6003907 | Draudimo sąnaudos (gamyba) |
| 6003909 | Kitos tiesioginės gamybos išlaidos |
| 6004201 | Tiesiogiai priskaityti darbuotojų atlyginimai ( kita veikla) |
| 6004202 | Tiesiogiai priskaitytas darbuotojų soc.draudimas (kt.veikla) |
| 6004203 | Įmokos į Garantinį fondą (energetikai) |
| 6004301 | Kitos veiklos ilgalaikio turto nusidėvėjimo sąnaudos  |
| 6004302 | Eksploatacinės medžiagos (energetikai) |
| 6004303 | Remontai pagal sutartis (energetikai) |
| 6004400 | Elektros sąnaudos (energetika) |
| 6004901 | Telekomunikacijos paslaugos (energetikai) |
| 6004902 | Transporto kuro sąnaudos (energetikai) |
| 6004904 | Draudimo sąnaudos (energetikai) |
| 6203001 | Darbo užmokestis (pardavimai) |
| 6203002 | Soc. draudimas (pardavimai) |
| 6203003 | Įmokos į Garantinį fondą (pardavimai) |
| 6208003 | Gyventojų įmokų administravimas |
| 6208005 | Apskaitos prietaisų metrologinės patikros paslaugos |
| 6208006 | Sąskaitų pateikimo, sutarčių sudarymo sąnaudos |
| 6208007 | Transporto priemonių remontas (pardavimai) |
| 6208008 | Draudimo sąnaudos (pardavimai) |
| 6208009 | Transporto kuro sąnaudos (pardavimai) |
| 6300000 | Nuomos sąnaudos (admin) |
| 6301002 | Remontai pagal sutartis (admin) |
| 6302001 | Elektros sąnaudos (admin)  |
| 6302002 | Telekomunikacijos paslaugos (admin) |
| 6302003 | Kuro sąnaudos (admin) |
| 6302005 | Teisinės ir konsultacinės paslaugos (admin) |
| 6302006 | Kanceliarinės, pašto sąnaudos (admin) |
| 6302007 | Kitos paslaugos pagal sutartis (admin) |
| 6303000 | Draudimo sąnaudos (admin) |
| 6304100 | Darbo užmokestis (admin) |
| 6304200 | Soc. draudimas (admin) |
| 6304300 | Įmokos į Garantinį fondą (admin) |
| 6306000 | Nusidėvėjimo sąnaudos (admin) |
| 6308000 | Nekilnojamojo turto mokesčio sąnaudos |
| 6308200 | Aplinkos teršimo mokesčio sąnaudos |
| 63082001 | Gamtos išteklių mokesčio sąnaudos |
| 6308300 | Žemės nuomos mokesčio sąnaudos |
| 6308400 | Kitų mokesčių sąnaudos |
| 6310000 | Atidėjinių sąnaudos |
| 6312001 | Personalo mokymas ir atestavimas |
| 6312006 | Rinkos tyrimų, monitoringų ir pan. sąnaudos |
| 6312007 | Reprezentacinės sąnaudos |
| 6312008 | Informavimo veikla |
| 6312009 | Kitos administracinės sąnaudos |
| 6401001 | Parduotų atsargų savikaina (metal. laužas ir pan.) |
| 6401002 | Kitos sąnaudos (kita veikla) |
| 6401003 | Kitos sąnaudos (renovacija) |
| 6401004 | Kuro sąnaudos (renovacija) |
| 6802001 | Palukanos nuo vart. kred. Šiauliu bankui (KL-20-122140) |
| 6802003 | Palukanos nuo ilgal.paskolos Šiauliu bankui(KS-2013-848-20) |
| 6802009 | Kitų paskolų sanaudos |
| 6803000 | Neigiama valiutų kursų pokyčio įtaka |
| 6804000 | Baudų ir delspinigių sąnaudos |
| 6810000 | Kitos finansinės ir investicinės veiklos sąnaudos  |

# PRIEDAS NR. 2

**SĄNAUDŲ GRUPAVIMAS**

| **NR.** | **SĄNAUDŲ GRUPĖS IR POGRUPIAI** | **DK SĄSKAITOS (DIMENSIJOS)** |
| --- | --- | --- |
| **1.** | **Geriamojo vandens įsigijimo sąnaudos** | - |
| **2.** | **Nuotekų tvarkymo paslaugų pirkimo sąnaudos** |   |
| 2.1. | Nuotekų tvarkymo paslaugų pirkimo sąnaudos | 6003903 |
| 2.2. | Dumblo tvarkymo paslaugų pirkimo sąnaudos | - |
| **3.** | **Elektros energijos sąnaudos** |   |
| 3.1. | Elektros energija siurbliams, orapūtėms, maišyklėms ir kitiems technologiniams įrenginiams | 6003400 |
| 6004400 |
| 3.2. | Patalpų šildymo, apšvietimo, vėdinimo ir eksploatacijos elektros energijos sąnaudos | 6004906 |
| 6302001 |
| **4.** | **Technologinių medžiagų ir technologinio kuro sąnaudos** |   |
| 4.1. | Technologinių medžiagų sąnaudos | 6003101 |
| 6003103 |
| 4.2. | Technologinio kuro sąnaudos | - |
| **5.** | **Kuro transportui sąnaudos** |   |
| 5.1. | Kuras mašinoms ir gamybiniam transportui (asenizacijos transporto priemonėms, transportui dumblui, vandeniui vežti, autobusams žmonėms vežti)  | 6003905 |
| 5.2. | Kuras lengviesiems automobiliams | 6004902 |
| 6208009 |
| 6302003 |
| **6.** | **Šilumos energijos sąnaudos** |   |
| 6.1. | Šilumos energijos patalpų šildymui sąnaudos | - |
| **7.** | **Einamojo remonto ir aptarnavimo sąnaudos** |   |
| 7.1. | Remonto medžiagų ir detalių sąnaudos | 6003102 |
| 6003302 |
| 6003909 |
| 6004101 |
| 6004302 |
| 6301001 |
| 7.2. | Remonto ir aptarnavimo paslaugų pirkimo sąnaudos | 6003303 |
| 6004303 |
| 6208007 |
| 6301002 |
| 7.3. |  Metrologinės patikros sąnaudos | 6208005 |
| 7.4. |  Avarijų šalinimo sąnaudos | - |
| 7.5. | Kitos techninio aptarnavimo ir patikros (kėlimo mechanizmų, energetikos įrenginių) paslaugos  | - |
| **8.** | **Nusidėvėjimo (amortizacijos) sąnaudos** | 6003300 |
| 6003301 |
| 6004301 |
| 6201000 |
| 6306000 |
| 6307000 |
| **9.** | **Personalo sąnaudos** |   |
| 9.1. |  Darbo užmokesčio sąnaudos | 6003211 |
| 6003212 |
| 6003213 |
| 6004201 |
| 6203001 |
| 6304100 |
| 9.2. |  Darbdavio įmokų VSDFV ir kitų darbdavio įmokų VSDFV sąnaudos | 6003221 |
| 6003222 |
| 6003223 |
| 6003231 |
| 6003232 |
| 6003233 |
| 6004202 |
| 6004203 |
| 6203002 |
| 6203003 |
| 6304200 |
| 6304300 |
| 9.3. |  Darbo saugos sąnaudos | 6312002 |
| 9.4. |  Kitos personalo sąnaudos | 6312001 |
| **10.** | **Mokesčių sąnaudos** |   |
| 10.1. |  Mokesčio už valstybinius gamtos išteklius sąnaudos | 63082001 |
| 10.2. |  Mokesčio už taršą sąnaudos | 6308200 |
| 10.3. |  Nekilnojamojo turto mokesčio sąnaudos | 6308000 |
| 10.4. |  Žemės nuomos mokesčio sąnaudos | 6308300 |
| 10.5. |  Kitų mokesčių sąnaudos | 6308100 |
| 6308400 |
| **11.** | **Finansinės sąnaudos** |   |
| 11.1. |  Banko paslaugų (komisinių) sąnaudos  | - |
| 11.2. |  Kitos finansinės sąnaudos | - |
| **12.** | **Administracinės sąnaudos** |   |
| 12.1. |  Teisinių paslaugų pirkimo sąnaudos | 6302005 |
| 12.2. |  Žyminio mokesčio sąnaudos  | - |
| 12.3. |  Konsultacinių paslaugų pirkimo sąnaudos  | - |
| 12.4. |  Ryšių paslaugų sąnaudos  | 6003904 |
| 6004901 |
| 6302002 |
| 12.5. |  Pašto, pasiuntinių paslaugų sąnaudos  | - |
| 12.6. |  Kanceliarinės sąnaudos  | 6302006 |
| 12.7. |  Org. inventoriaus aptarnavimo, remonto paslaugų pirkimo sąnaudos  | - |
| 12.8. |  Profesinės literatūros, spaudos sąnaudos  | - |
| 12.9. |  Patalpų priežiūros paslaugų pirkimo sąnaudos | - |
| 12.10. |  Apskaitos ir audito paslaugų pirkimo sąnaudos | - |
| 12.11. |  Transporto paslaugų pirkimo sąnaudos | 6003906 |
| 6004903 |
| 6004905 |
| 6302004 |
| 12.12. |  Įmokų administravimo paslaugų sąnaudos | 6208003 |
| 12.13. |  Vartotojų informavimo paslaugų pirkimo sąnaudos | 6312008 |
| 12.14. |  Kitos administravimo sąnaudos. | 6312009 |
| **13.** | **Rinkodaros ir pardavimų sąnaudos** | 6208006 |
| 6312006 |
| **14.** | **Kitos sąnaudos** |   |
| 14.1. |  Turto nuomos sąnaudos | 6003901 |
| 14.2. | Draudimo sąnaudos | 6003907 |
| 6004904 |
| 6208008 |
| 6303000 |
| 14.3. |  Laboratorinių tyrimų pirkimo sąnaudos | 6003902 |
| 14.4. | Kitų paslaugų pirkimo sąnaudos | 6208004 |
| 6300000 |
| 6302007 |
| 14.5. | Kitos pastoviosios sąnaudos | 6401002 |
| 6401003 |
| 6401004 |
| 14.6. | Trumpalaikio turto (vandens ir nuotekų apskaitos prietaisai) nurašymo sąnaudos | - |
| 14.7. | Kitos kintamosios sąnaudos | - |
| 15.1. | Beviltiškos skolos, baudos, delspinigiai (GVTNT) | 6311000 |
| 6804000 |
| 15.2. | Paramą, labdarą, vartotojų švietimo sąnaudas, išskyrus tas, kurios privalomos pagal teisės aktų reikalavimus, papildomo draudimo sąnaudas, išskyrus darbuotojų, dirbančių pavojingus darbus ir (ar) su potencialiai pavojingais įrenginiais, draudimo nuo nelaimingų atsitikimų darbe sąnaudas (GVTNT) | 6312004 |
| 15.3. | Tantjemų išmokos (GVTNT) | - |
| 15.4. | Narystės, stojamųjų įmokų sąnaudos, išskyrus sąnaudas dėl teisės aktuose numatyto privalomo dalyvavimo, tiesiogiai susijusio su reguliuojamu verslo vienetu (GVTNT) | 6312005 |
| 15.5. | Patirtos palūkanų ir kitos finansinės-investicinės veiklos sąnaudos (GVTNT) | 6802001 |
| 6802002 |
| 6802003 |
| 6806000 |
| 6802009 |
| 6810000 |
| 6810001 |
| 6803000 |
| 15.6. | Komandiruočių, personalo mokymo sąnaudos (išskyrus tas, kurios yra būtinos reguliuojamai veiklai vykdyti) (GVTNT) | - |
| 15.7. | Reprezentacijos, reklamos, viešųjų ryšių, rinkodaros, konsultacijų, tyrimų sąnaudos (išskyrus tas, kurios yra būtinos reguliuojamai veiklai vykdyti) (GVTNT) | 6312007 |
| 15.8. | Nenaudojamo, likviduoto, nurašyto, esančio atsargose, išnuomoto (išskyrus Aprašo 14 punkte numatytu atveju, kai ne mažiau kaip pusė nuomos pajamų priskiriama reguliuojamai veiklai), panaudos teise perduoto kitam ūkio subjektui ilgalaikio turto sąnaudos (išskyrus užkonservuoto turto palaikymo sąnaudas, jei Ūkio subjektas pateikia ekonominį ar teisinį pagrindimą dėl turto užkonservavimo pagrįstumo), išsinuomoto, Ūkio subjektui neatlygintinai (nemokamai) perduoto, panaudos teisėmis disponuojamo turto nusidėvėjimo sąnaudos (GVTNT) | - |
| 15.9. | Nebaigtos statybos ilgalaikio turto sąnaudos (GVTNT) | - |
| 15.10. | Išmokos įvairioms kultūros, sveikatinimo ir sporto paslaugoms, gimimo pašalpos, išmokos už mokymosi ir papildomas atostogas, pašalpos mirties atveju, pašalpos už nepilnamečius ir neįgalius šeimos narius, parama profsąjungoms bei išmokos darbuotojams, kurios viršija Lietuvos Respublikos darbo kodekse ir kituose teisės aktuose numatytas privalomas išmokas, kitos su darbuotojo darbo rezultatais nesusijusių išmokų sąnaudos (GVTNT) | - |
| 15.11. | Mokymų dalyvių maitinimo, konkursų, parodų, įvairių renginių, organizavimo, dovanų pirkimo, žalos atlyginimo, išskyrus dėl gamtos stichijų ar force majeure aplinkybių, vartotojų patirtų nuostolių atlyginimas, pelno mokesčio, mokesčių nuo dividendų, sporto salių ir kaimo turizmo teikiamų paslaugų bei kitų panašaus pobūdžio paslaugų, susijusių su rekreacija, įsigijimo sąnaudos (GVTNT) | 6900000 |
| 15.12. | Sąnaudos, susijusias su Ūkio subjekto įvaizdžio kūrimo tikslais, atidėjinių, valdybos narių atlyginimų, salių nuomos, svečių maitinimo ir kitos panašaus pobūdžio sąnaudos (GVTNT) | 6312003 |
| 6310000 |
| 15.13. | Kitos reguliuojamos veiklos nepaskirstomosios sąnaudos, kitos nereguliuojamos veiklos sąnaudos | 6309000 |
| 6309100 |
| 6309200 |
| 6309300 |
| 6309400 |
| 6400000 |
| 6401001 |

# PRIEDAS NR. 3

**ILGALAIKIO TURTO POGRUPIAI IR NUSIDĖVĖJIMO (AMORTIZACIJOS) NORMATYVAI**

|  |  |  |
| --- | --- | --- |
| **Eil. Nr.** | **Ilgalaikio turto grupės** | **Laikotarpis, metais** |
| I. | **NEMATERIALUSIS TURTAS** |  |
| I.1. | standartinė programinė įranga | 4 |
| I.1. | spec. programinė įranga | 4-15 |
| I.1. | kitas nematerialus turtas | 4-15 |
| II.2. | **PASTATAI IR STATINIAI** |   |
| II.2.1. | Pastatai (administraciniai, gamybiniai-ūkiniai ir pan.) | 50-70 |
| II.2.2. | keliai, aikštelės, šaligatviai ir tvoros | 27-30 |
| II.2.3. | vamzdynai | 50 |
| II.2.4. | Kiti įrenginiai (siurblinių statiniai, vandentiekio įrenginiai, nusodintuvai, diukeriai, vandens rezervuarai, gelžbetoniniai metantankai, smėlio gaudytuvai, aerotankai, nusodintuvai, nuotekų valymo flotatoriai, dumblo aikštelės ir kt.) | 35 |
| II.3. | **MAŠINOS IR ĮRANGA** |   |
| II.3.1. | vandens siurbliai, nuotekų ir dumblo siurbliai virš 5 kW, kita įranga ( siurblių valdymo įranga, elektrotechninė įranga, stacionarios ir mobilios darbo bei hidrodinaminės mašinos, staklės, sklendės, grotelės, grėbliai, grandikliai, filtrai, centrifugos) | 10 |
| II.3.2. | nuotekų ir dumblo siurbliai iki 5 kW | 5 |
| II.4. |  **KITI ĮRENGINIAI, PRIETAISAI IR ĮRANKIAI** |   |
| II.4.1. |  apskaitos prietaisai | 6 |
| II.4.2. |  įrankiai (matavimo priemonės, elektriniai įrankiai ir prietaisai, gamybinis inventorius ir kt.) | 6 |
| II.5. | **TRANSPORTO PRIEMONĖS** |  |
| II.5.1. | lengvieji automobiliai | 7 |
| II.5.2. | kitos transporto priemonės (transportas dumblui, vandeniui vežti, autobusai žmonėms vežti) | 10 |